
23-TA-751: Noteikumu projekts (Jauns)
Valsts un Eiropas Savienības atbalsta piešķiršanas kārtība vietējo rīcības grupu darbības nodrošināšanai un sabiedrības virzītas vietējās attīstības stratēģijas 2023.–2027. gadam iedzīvināšanas pārvaldībai, uzraudzībai un novērtēšanai
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Noteikumu projekts
10.2. pārējās attiecināmās izmaksas, kas saistītas ar vietējās rīcības grupas darbības nodrošināšanu un vietējās attīstības stratēģijas iedzīvināšanas pārvaldību, uzraudzību un novērtēšanu, ja tās, piemērojot vienotas likmes finansējumu, veido 40 procentu no tiešajām attiecināmajām personāla izmaksām atbilstoši regulas 2021/1060 56. panta 1. punktam:
	Iebildums (TM - 17.05.2023.)
Izsakām bažas, ka noteikumu projekta 10.2. apakšpunkta apakšpunktos ietvertais regulējums, iespējams, saturiski dublējas. Piemēram, 10.2.6. apakšpunktā norādītā maksa par transporta pakalpojumiem dublējas ar 10.2.4. un 10.2.1. apakšpunktā norādītajām transporta izmaksām, līdzīgi arī noteikumu projekta 10.2.11. apakšpunktā norādītās biroja aprīkojuma izmaksas dublējas ar 10.2.12.  apakšpunktā norādītajām izmaksām. Ievērojot minēto, lūdzam izvērtēt, vai noteikumu projekta 10.2. apakšpunkta apakšpunktos ietvertais regulējums ir atbilstošs Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 3.3. apakšpunktam un saturiski nedublē viens otru, un attiecīgi precizēt noteikumu projektu vai arī noteikumu projekta anotācijā sniegt skaidrojumu par noteikumu projekta 10.2. apakšpunkta apakšpunktos uzskaitīto attiecināmo izmaksu savstarpējo atšķirību (piemēram, ar ko atšķiras transporta pakalpojumu izmaksas no transporta izmaksām u.tml.).

 
Piedāvātā redakcija
-
	Ņemts vērā
-
	10.2. pārējās attiecināmās izmaksas, kas saistītas ar vietējās rīcības grupas darbības nodrošināšanu un vietējās attīstības stratēģijas iedzīvināšanas pārvaldību, uzraudzību un novērtēšanu, ja tās, piemērojot vienotas likmes finansējumu, veido 40 procentu no tiešajām attiecināmajām personāla izmaksām atbilstoši regulas 2021/1060 56. panta 1. punktam:

	2.
	Noteikumu projekts
20. Lauku atbalsta dienests un vietējā rīcības grupa izmaksas apliecinošus dokumentus, tostarp fiziskās personas datus, uzglabā atbilstoši normatīvajiem aktiem par valsts un Eiropas Savienības atbalsta piešķiršanas, administrēšanas un uzraudzības vispārējo kārtību lauku un zivsaimniecības attīstībai.
	Iebildums (TM - 17.05.2023.)
Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Datu regula) 5. panta 1. punkta a) apakšpunkts paredz, ka personas dati tiek apstrādāti likumīgi, godprātīgi un datu subjektam pārredzamā veidā. Norādām, ka noteikumu projekta ietvaros tiek veikta dalībnieku uzskaite, bet ne noteikumu projektā, ne tā anotācijā netiek skaidrots, kādi dalībnieku dati tiek uzskaitīti, kādam mērķim sadarbības partneris veic dalībnieku uzskaiti. Ņemot vērā minēto, lūdzam precizēt noteikumu projektu.
Piedāvātā redakcija
-
	Ņemts vērā
Ir papildināta anotācija
	20. Lauku atbalsta dienests un vietējā rīcības grupa izmaksas apliecinošus dokumentus, tostarp fiziskās personas datus, uzglabā un apstrādā atbilstoši normatīvajiem aktiem par valsts un Eiropas Savienības atbalsta piešķiršanas, administrēšanas un uzraudzības vispārējo kārtību lauku un zivsaimniecības attīstībai.

	3.
	Noteikumu projekts
7.3. sadarbībai (tīklošanai) – vietējās attīstības stratēģijas īstenošanā iesaistīto vietējās rīcības grupas pārstāvju dalībai vietējo rīcības grupu sadarbības (tīklošanās) sanāksmēs, tostarp Eiropas Savienības Kopējās lauksaimniecības politikas tīkla, Zivsaimniecības un akvakultūras uzraudzības, novērtēšanas un vietējā atbalsta tīkla, valsts Kopējās lauksaimniecības politikas tīkla un Zivsaimniecības sadarbības tīkla organizētās tikšanās reizēs, kā arī dalībai vietējo rīcības grupu sadarbības tīklos reģionālā, nacionālā un Eiropas Savienības mērogā;
	Priekšlikums (TM - 17.05.2023.)
Atbilstoši juridiskās tehnikas prasībām normatīvajā aktā nelieto sinonīmus un vienu lietu konsekventi sauc vienā un tajā pašā vārdā. Tāpat atbilstoši juridiskās tehnikas prasībām, termins ir jālieto vienā nozīmē, un tas nav aizstājams ar sinonīmiem. Ievērojot minēto, lūdzam svītrot pieturzīmi iekavas un vārdus "tīklošanās".
Piedāvātā redakcija
7.3. sadarbībai – vietējās attīstības stratēģijas īstenošanā iesaistīto vietējās rīcības grupas pārstāvju dalībai vietējo rīcības grupu sadarbības sanāksmēs, tostarp Eiropas Savienības Kopējās lauksaimniecības politikas tīkla, Zivsaimniecības un akvakultūras uzraudzības, novērtēšanas un vietējā atbalsta tīkla, valsts Kopējās lauksaimniecības politikas tīkla un Zivsaimniecības sadarbības tīkla organizētās tikšanās reizēs, kā arī dalībai vietējo rīcības grupu sadarbības tīklos reģionālā, nacionālā un Eiropas Savienības mērogā;
	Ņemts vērā
Sniegts skaidrojums: -Tīklošanās un sadarbība ir LEADER pamatprincipi un veido pamatu LEADER pieejas pievienotās vērtības radīšanai, jo ļauj aktivizēt kopienas un interešu grupas (t.sk., teritorijas iedzīvotājus, uzņēmējus, organizācijas, institūcijas u.c.) SVVA stratēģijas mērķu sasniegšanai un teritorijas attīstībai plašākā mērogā un ilgtspējīgākā veidā.
Tīklošanās ir darbība vai process mijiedarbībā ar citiem, lai apmainītos ar informāciju un attīstītu profesionālus vai sociālos kontaktus. Rezultātā var veidoties sadarbība, radītas uzņēmējdarbības un / vai nodarbinātības iespējas.
Sadarbība ir process, kurā divas vai vairākas vienības vai organizācijas strādā kopā, lai izpildītu uzdevumu vai sasniegtu mērķi.
 
	7.3. sadarbībai vai tīklošanai – vietējās attīstības stratēģijas īstenošanā iesaistīto vietējās rīcības grupas pārstāvju dalībai vietējo rīcības grupu sadarbības vai tīklošanās sanāksmēs, tostarp Eiropas Savienības Kopējās lauksaimniecības politikas tīkla, Zivsaimniecības un akvakultūras uzraudzības, novērtēšanas un vietējā atbalsta tīkla, valsts Kopējās lauksaimniecības politikas tīkla un Zivsaimniecības sadarbības tīkla organizētās tikšanās reizēs, kā arī dalībai vietējo rīcības grupu sadarbības tīklos reģionālā, nacionālā un Eiropas Savienības mērogā;

	4.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 18.05.2023.)
Aicinām anotācijas 3.sadaļas punktā “Cita informācija” norādīt, ka informācija par noteikumu projekta īstenošanai pieejamo atbalsta apmēru jau sniegta Ministru kabineta 2022. gada 16. augusta noteikumu Nr. 509 "Valsts un Eiropas Savienības atbalsta piešķiršanas kārtība sabiedrības virzītas vietējās attīstības stratēģiju 2023.–2027. gadam sagatavošanai un īstenošanai" anotācijā.
Piedāvātā redakcija
-
	Ņemts vērā
Ir papildināts anotācijas 3.sadaļas punkts “Cita informācija”, norādot, ka informācija par noteikumu projekta īstenošanai pieejamo atbalsta apmēru jau sniegta Ministru kabineta 2022. gada 16. augusta noteikumu Nr. 509 "Valsts un Eiropas Savienības atbalsta piešķiršanas kārtība sabiedrības virzītas vietējās attīstības stratēģiju 2023.–2027. gadam sagatavošanai un īstenošanai" anotācijā.
	3. Tiesību akta projekta ietekme uz valsts budžetu un pašvaldību budžetiem



